· หลังจากได้รับหนอนแล้ว ให้รีบนำพืชอาหารเข้าตู้เย็น โดยใส่ในช่องแช่ผัก วางกล่องหนอนในห้องที่มีอากาศถ่ายเท/ห้องแอร์ได้ ที่สำคัญให้ระวังมดเข้ากล่อง และห้ามตากแดดค่ะ วิธีเลี้ยงหนอนผีเสื้อ

· ทำความสะอาดเทอึออกในตอนเช้าทุกเช้า โดยเปิดฝากล่องให้หันฝาขึ้น นำใบพืชอาหารออกวางไว้บนฝา ให้นับจำนวนหนอนด้วยเพื่อป้องกันหนอนหลุดติดออกไปตอนเทอึ โดยเฉพาะหนอนตัวเล็กๆ เพราะหนอนยังเกาะไม่เก่ง อาจหลุดติดออกไปตอนเทอึได้ ค่อยๆ หยิบตะแกรงออกจากกล่อง ระวังอย่าให้โดนตัวหนอนที่เกาะอยู่ข้างกล่อง ใช้กระดาษทิชชูเขี่ยอึกองรวมกันแล้วเทอึทิ้ง เปลี่ยนกระดาษทิชชูแผ่นใหม่รองใต้กล่อง ค่อยๆ ใส่ตะแกรงและใบพืชอาหารเก่าที่มีหนอนกลับไป นับจำนวนหนอนอีกครั้งเพื่อให้แน่ใจว่าหนอนครบทุกตัว ถ้าพืชอาหารเหี่ยวให้เติมพืชอาหารโดยใส่ใบใหม่ลงในกล่อง ไม่ต้องดึงหนอนออกจากใบเก่า เดี๋ยวเค้าจะคลานไปหาใบใหม่เอง ตอนเช้าของอีกวันค่อยเอาใบเก่าที่แน่ใจแล้วว่าไม่มีหนอนติดอยู่ออก หนอนสามารถทานได้ทั้งใบ ดอก และกิ่ง เวลาให้ให้หักทีละ 1-2 ใบ หากใบเหลือบนยอดสามารถใส่ลงไปทั้งกิ่งได้เลยค่ะ
· ห้ามจับหนอนช่วงที่เค้ากำลังลอกคราบหรือกำลังเข้าดักแด้ สังเกตุได้จากหนอนจะเกาะอยู่นิ่งๆ ไม่กินอาหาร ถ้าตัวยังเล็กแสดงว่ากำลังลอกคราบ ถ้าตัวใหญ่แล้วม้วนหัวเข้าด้านในและชักใย แสดงว่ากำลังเข้าดักแด้ ห้ามจับหนอนช่วงเข้าดักแด้และระวังอย่าให้ใยหลุด เพราะจะทำให้หนอนเข้าดักแด้ไม่สมบูรณ์ จะทำให้ตายได้ ถ้าน้องไปเข้าดักแด้บริเวณที่เปิดปิดฝาหรือทำความสะอาดลำบาก ไม่จำเป็นต้องทำความสะอาดจนกว่าน้องจะเข้าดักแด้สมบูรณ์ค่ะ
· เมื่อหนอนเข้าดักแด้ครบทุกตัวแล้วให้เอาพืชอาหารออกให้หมด เทอึทิ้ง ปิดฝาแล้วรอเวลาที่เค้าจะออกจากดักแด้เป็นผีเสื้อ หลังจากที่ผีเสื้อออกจากดักแด้ใหม่ๆ ห้ามจับทันที รอให้เค้าตากปีกให้แห้งประมาณ 1-2 ชั่วโมงก่อน ค่อยเอานิ้วแหย่ไปใกล้ๆ ให้ผีเสื้อเกาะได้ค่ะ 
· ** Trip สำหรับถ่ายรูปสวยๆ เอามือทาผลไม้รสหวาน เช่นแตงโม แล้วยื่นให้ผีเสื้อเกาะ เค้าจะไต่ตามมือเองค่ะ ถ่ายรูปเสร็จแล้วปล่อยเค้ากลับสู่ธรรมชาตินะคะ อย่าพยายามเลี้ยงนะคะเพราะเค้าอาจตายได้ค่ะ
ขอบคุณลูกค้าทุกท่านค่ะ/ บ้านหนอนผีเสื้อ The Very Hungry Caterpillar House
